Flaggrýta

Flaggrýta (fræðiheiti: Solorina bispora) er fléttutegund af ættkvísl grýtna. Hún er ein fimm tegundum grýtna sem vaxa á Íslandi.Hörður Kristinsson (2016). Íslenskar fléttur. Reykjavík: Hið íslenska bókmenntafélag.

Lýsing
Flaggrýta hefur marga mjóa bleðla, oftast 3-8 mm í þvermál, sem bera yfirleitt aðeins eina askhirslu, 1-4 mm að breidd, í miðju bleðilsins. Efra borð bleðlanna er grátt, grábrúnt eða grænleitt en grænna þegar það er blautt. Neðra borðið er hvítleitt eða ljósbrún. Á rætlingum sjást hnyðlur þegar þalið er blautt. Askgróin eru stór, 70-120 x 30-45 µm, brún og tvíhólfa.

Greina má flaggrýtu frá öðrum grýtum á Íslandi á því að einungis tvö gró eru í hverjum aski.Hörður Kristinsson (1967). Íslenskar engjaskófir. Flóra: Tímarit um íslenzka grasafræði, 2(1): 65-76.

Útbreiðsla og búsvæði
Á heimsvísu finnst flaggrýta á Norðurheimskautasvæðinu, um Norður-Ameríku og Evrasíu,Rambold G. (ritstj.) (2019). LIAS: A Global Information System for Lichenized and Non-Lichenized Ascomycetes (útgáfa Des 2015). Í: Species 2000 & ITIS Catalogue of Life, 29. Janúar 2019 (Roskov Y., Ower G., Orrell T., Nicolson D., Bailly N., Kirk P.M., Bourgoin T., DeWalt R.E., Decock W., Nieukerken E. van, Zarucchi J., Penev L., ritstj.). Species 2000: Naturalis, Leiden, the Netherlands. ISSN 2405-8858. þar á meðal í FæreyjumAlstrup, V., Christensen, S., Hansen, E. S., & Svane, S. (1994). The lichens of the Faroes. Fróðskaparrit, 40: 61-121.

Á Íslandi er flaggrýta er algeng um allt landStarri Heiðmarsson (án árs). Flaggrýta (Solorina bispora). Náttúrufræðistofnun Íslands. Sótt þann 5. febrúar 2019. nema helst á Vestfjörðum. Búsvæði flaggrýtunnar er í mold, flögum, flagmóum og öðru snöggrónu mólendi, utan í bökkum, klettabeltum, giljum eða utan í blásnum þúfum. Hún finnst jafnt á láglendi sem upp til fjalla að 1300 metrum yfir sjávarmáli. Hæst á Íslandi finnst hún á Kerlingu við Glerárdal í Eyjafirði í 1530 metra hæð.

Efnafræði
Engar fléttusýrur eru þekktar úr flaggrýtu. Þalsvörun flaggrýtunnar er K- eða K+ fölgul, C-, KC- P-.

Tilvísanir

Flokkur:Grýtur